Hoe Leef Ons As Geredde Mense? – christianityworks
Home / FRESH / Hoe Leef Ons As Geredde Mense?
Efesiërs 2:10 Nee, God het ons gemaak wat ons nou is: in Christus Jesus het Hy ons geskep om ons lewe te wy aan die goeie dade waarvoor Hy ons bestem het.
Die afgelope paar dae het ons gepraat oor wat dit beteken om gered te word deur God se genade en deur geloof in Jesus. Dit is regtig baie belangrike dinge. Maar wat dan? Hoe leef ons nou?
Dit is belangrike vrae om te vra. Regtig belangrik! Wat my diep bekommerd laat voel, is die mense wat 'n oppervlakkige geloof het. Mense wat dink dat hulle gered is, maar wat 'n ontsaglike skok gaan kry op die dag wat hulle voor die troon van God moet staan.
Die enigste weg na die Vader is deur geloof in Jesus, sy Seun. Dis dit! Maar hoe lyk daardie geloof? Is dit 'n eenmalige ding? Ja-wat. Ek glo. Tik dit af op my lysie en gaan aan met die lekker lewe? Nee my vriend! Dit is glad nie wat God se Woord sê nie.
Hierdie vers volg op die verse oor redding waarna ons hierdie week gekyk het:
God het jou geskep en gered, want Hy het 'n paar goeie werke wat spesiaal op jou wag. Watter soort werke? Goeie werke. Nie die ou verkeerde dinge, die gemors waarmee ons besig was voordat ons op Jesus vertrou het nie. Nee, goeie werke. Met ander woorde, daar is 'n splinternuwe lewe wat op ons wag.
En as ons lewe nie radikaal verander het nie, en as ons lewe nie van goeie werke getuig nie, beteken ons geloof niks nie. Elders sê Jesus in:
Matteus 7:21 "Nie elkeen wat vir My sê: 'Here, Here,' sal in die koninkryk van die hemel ingaan nie, maar net hy wat die wil doen van my Vader wat in die hemel is.
Moenie 'n fout maak nie. Geloof in Jesus is NIE 'n eenmalige regmerkie op jou lysie nie. Dit is 'n veranderde lewe. Moenie op die oordeelsdag 'n geweldige skok kry nie.